**ΕΚΘΕΣΗ ΔΡΑΣΤΗΡΙΟΤΗΤΩΝ**

 **ΤΗΣ ΕΚΠΑΙΔΕΥΤΙΚΟΥ ΣΟΦΙΑΣ ΜΑΝΩΛΟΠΟΥΛΟΥ(ΠΕ02)**

 **ΜΕΤΑΤΗΝ ΜΕΤΑΚΙΝΗΣΗ ΤΗΣ ΣΤΗΝ ΤΟΣΚΑΝΗ**

 **ΣΤΑ ΠΛΑΙΣΙΑ ΤΟΥ ΕΥΡΩΠΑΪΚΟΥ ΠΡΟΓΡΑΜΜΑΤΟΣ *«*ERASMUS*»***

 Στα πλαίσια του ευρωπαϊκού προγράμματος ***«*ERASMUS*»*** συμμετείχα στην επιμορφωτική δράση με θέμα «**Reading the City»** που έλαβε χώρα στην Ιταλία και συγκεκριμένα στην Τοσκάνη από τις **28/8**/**2016** έως τις **3/9/2016**. Τόσο η μετακίνησή μου στη χώρα προορισμού όσο και η επιστροφή μου στην Ελλάδα πραγματοποιήθηκαν χωρίς κανένα πρόβλημα . Η διαμονή μου άλλωστε στην Ιταλία υπήρξε άψογη , καθώς ο φορέας υποδοχής είχε μεριμνήσει επαρκώς για την άνετη παραμονή μας στην Pistoiaτης Τοσκάνης.

 Όσον αφορά το εκπαιδευτικό μας πρόγραμμα με θέμα **«Διαβάζονταςτην** **πόλη*»***θεωρώ ότι υπήρξε εξαιρετικά ενδιαφέρον. Ήταν οργανωμένο με σοβαρότητα , υλοποιήθηκε με συνέπεια και έδωσε νέες προοπτικές στο εκπαιδευτικό μου έργο. Πιο συγκεκριμένα :

 Την πρώτη μέρα , Κυριακή 28/8/16, στο ξενοδοχείο **Locanda San Marco** της **Pistoia**μετά το καλωσόρισμα και τη γνωριμία με τους καθοδηγητές μας και τους συμμετέχοντες εκπαιδευτικούς ακολούθησε παρουσίαση του προγράμματος **«Reading the city*»*** και προσδιορίστηκαν οι βασικοί στόχοι και σκοποί του από τους υπεύθυνους Peter Eriksson και Marten Mοltheus *.* Από τους ομιλητές έγινε σύντομη εισήγηση αναφορικά με την ιστορία της Ιταλίας, της Τοσκάνης και της πόλης διαμονής μας, Pistoia *,* ενώ από τους συμμετέχοντες του προγράμματος έγινε παρουσίαση της δικής τους χώρας και προβολή της ιδιαίτερης πατρίδας τους μέσα από την δράση **‘’Taste from your home’’***.*

Τη Δευτέρα 29/8/16 οι δράσεις μας πραγματοποιήθηκαν στην σημαντική πόλη της Τοσκάνης, Pistoia, όπου διαμέναμε. Οι συμμετέχοντες επισκεφθήκαμε το **Instituto d’arte** **PETROCCHI**στηνPistoia*.*  Στο Ινστιτούτο Τέχνης *π*ραγματοποιήθηκε το χτίσιμο των ομάδων , οι οποίες ανέλαβαν άμεσα την εκτέλεση πρακτικών ασκήσεων με θεματικό άξονα **“Η δημιουργία της ιδανικής πόλης “** .

 Στο Ινστιτούτο**Petrocchi**στη συνέχειαέγινε παρουσίαση με θέμα : ***«*Reading the cities of Tuscany*»***και ακολούθησαν εισηγήσεις με θεματικούς άξονες : **«City and identity»** και **«Reading the city** **as a museum»** *.*

Την ίδια μέρα πραγματοποιήθηκε επίσκεψη στο **Campanille del Duomodi** **Pistoia**για ‘’οριζόντια ανάγνωση’’ της πόλης. Η συγκεκριμένη δράση στον καθεδρικό ναό αποσκοπούσε στην παρατήρηση της πόλης από ψηλά προκειμένου να γίνει πράξη η σφαιρική μελέτη μιας πόλης από όλες τις οπτικές γωνίες .

Την Τρίτη 30/8/1/6 άρχισαν οι εκπαιδευτικές επισκέψεις σε άλλες πόλεις της Τοσκάνης. Πρώτoς σταθμός μας ήταν το **San Giminiano .**Στόχος της εκπαιδευτικής μας δράσης ήταν**πώς η επίσκεψη σε μια πόλη μπορεί να αποτελέσει δρόμο προς την μάθηση.** Η ανάγνωση της πόλης υλοποιήθηκε μέσω της μελέτης των κτηρίων της. Η μελέτη πραγματοποιήθηκε κατά ομάδες οι οποίες κλήθηκαν να ανταποκριθούν στις απαιτήσεις συγκεκριμένων ερωτηματολογίων και καλά δομημένων ασκήσεων .

 Δεύτερος σταθμός μας την ίδια μέρα υπήρξε η **Sienna***.* Ακολουθώντας βήμα βήμα τις οδηγίες που είχαν δοθεί από τους υπεύθυνους του προγράμματος τα μέλη των ομάδων συνεργαστήκαμε αρμονικά προκειμένου να ανταποκριθούμε στις ανατεθείσες εργασίες. Πραγματοποιήσαμε ανάγνωση της πόλης μέσα από την ιστορία της , την παράδοσή της σχετικά με το *Contrato ,* την αντιπαλότητα που υπήρχε στις γειτονιές της πόλης , το *P*alio , δηλαδή τον επίσημο αγώνα που διεξάγεται ανάμεσα τους ,καθώς και τις μεταξύ τους σχέσεις σήμερα , με στόχο να προσδιορίσουμε την ιδιαίτερη ταυτότητα της Sienna *.*

 Η ανάγνωση των πόλεων της Τοσκάνης συνεχίστηκε την Τετάρτη 31/8/16. Οι ομάδες των συμμετεχόντων εκπαιδευτικών με όχημα τις διαβαθμισμένες ερωτήσεις εξερευνήσαμε τη **Florence** ,επικεντρώνοντας τη μελέτη της ταυτότητας της πόλης στην ιστορία, στην παράδοση και στην καλλιτεχνική της ατμόσφαιρα.

 Στα πλαίσια της συγκριτικής μελέτης των πόλεων της Τοσκάνης επισκεφθήκαμε μια πόλη στον αντίποδα της Φλωρεντίας , μια εργατούπολη ,το **Prato**.

 Εκεί συνεχίζοντας την ομαδοσυνεργατική μέθοδο διερευνήσαμε τις επιδράσεις των μεταναστών στην ζωή της πόλης και μελετήσαμε πόσο επηρεάζεται η φυσιογνωμία μιας πόλης μέσω των ξενικού στοιχείου.

Την Πέμπτη 1/9/16 στην **Pistoia** πραγματοποιήσαμε επίσκεψη στην **VILLA CELLE**στην οποία βρίσκεται μία από τις πιο σημαντικές συλλογές Σύγχρονης Τέχνης στην Τοσκάνη. Μέσω προγραμματισμένης κατατοπιστικής ξενάγησης επιβεβαιώσαμε ότι η φύση αποτελεί πηγή έμπνευσης για τους εκπροσώπους της τέχνης και συνειδητοποιήσαμε πώς το φυσικό περιβάλλον και η καλλιτεχνική δημιουργία μπορούν να συνυπάρξουν αρμονικά . Το συγκεκριμένο παράδειγμα επιβεβαίωσε ότι το πάντρεμα αυτό Φύσης και Τέχνης προσδίδει ιδιαίτερη διάσταση στη φυσιογνωμία μιας πόλης .

 Η περιήγησή μας στην πόλη της **Pistoia**την ίδια μέρα συνεχίστηκε . Νωρίς το απόγευμα βρεθήκαμε πάλι στο **Instituto d’arte Petrocchi** *,* όπου πραγματοποιήθηκε λεπτομερής ξενάγηση με πλήρη και αναλυτική ενημέρωση για την ιστορία και τη λειτουργία του εκπαιδευτικού ιδρύματος. Έγινε πεποίθηση σε όλους μας ότι η εκπαίδευση και η μόρφωση που παρέχεται σε μία πόλη καθορίζει τη φυσιογνωμία της .

Το εκπαιδευτικό πρόγραμμα της ημέρας για τη συνέχεια υλοποιήθηκε στη Pistoiaκαι συγκεκριμένα στο **Mati Nursery** *,*ένα φυτώριο που αποτελεί οικονομικό πνεύμονα της πόλης . Η δράση αυτή περιελάμβανε εισήγηση του επικεφαλής της οικονομικής μονάδας με ανάλυση της λειτουργίας του φυτωρίου καθώς επίσης και ξενάγηση στους χώρους του .

 Την Παρασκευή 2/9/16 επισκεφθήκαμε το **Museum Marino Marini**στην Pistoia*.* Μετά την ξενάγηση στους χώρους του μουσείου ακολούθησε πρακτικό εργαστήριο σε ομάδες: **Citizen workshop.**Στα πλαίσια του εργαστηρίου πραγματοποιήθηκε εισήγηση σχετικά τις έννοιες : **«πολίτης-πολιτεία-πολίτευμα»**και ακολούθησε ανταλλαγή απόψεων καθώς και πρακτική άσκηση κάθε ομάδας με θέμα την **κοινωνία** τόσο σε ιδανικό επίπεδο αλλά και στην πραγματική της διάσταση. Οι δράσεις συνδέονταν με τη διαμόρφωση της δημοκρατικής συνείδησης που αποτελεί παράγοντα καθοριστικό στη δημοκρατική ταυτότητα μιας πόλης.

 Το μεσημέρι της ίδιας ημέρας έγιναν οι παρουσιάσεις των εργασιών που εκπόνησαν οι ομάδες των εκπαιδευτικών.

 Κληθήκαμε να παρουσιάσουμε τη δική μας εκπαιδευτική προσέγγισηβασισμένη στο μοντέλο της διερευνητικής μάθησης. Κάθε ομάδα παρουσίασε με το δικό της ιδιαίτερο τρόπο ένα από τα θέματα που είχαν προτείνει από την αρχή της επιμορφωτικής μας δράσης οι υπεύθυνοι του προγράμματος. Η ομάδα στην οποία συμμετείχα επεξεργάστηκε και παρουσίασε το θέμα “**City and identity**”

Επίλογος στις επισκέψεις μας ήταν η επίσκεψη στο PALAZZO VESCOVI.Πραγματοποιήθηκε ξενάγηση στο μουσειακό χώρο και δόθηκε η ευκαιρία να ολοκληρώσουμε τη μελέτη μας κάνοντας «κάθετη ανάγνωση της πόλης».

Το Σάββατο 3/9/2016 η δράση ολοκληρώθηκε με συζήτηση, ανατροφοδότηση και προτάσεις για αξιολόγηση, βελτίωση και μελλοντικές συνεργασίες σε ευρωπαϊκά προγράμματα.

Συμμετέχοντας στο ευρωπαϊκό πρόγραμμα **«Reading the city»** βίωσα μια ενδιαφέρουσα εκπαιδευτική εμπειρία, αποκόμισα γνώσεις, απέκτησα τη δυνατότητα για καινοτόμες δράσεις στο διδακτικό μου έργο. Θεωρώ ευτύχημα τη δυνατότητα που παρέχεται στους εκπαιδευτικούς να συμμετέχουν στο ευρωπαϊκό πρόγραμμα ***«*ERASMUS*»***.

 Με εκτίμηση

 Σοφία Μανωλοπούλου